**אופן ההצבעה בבחירות למועצה**

**הזכות לבחור:**

הזכות להצביע **בקלפי באבנת** נתונה רק למי ששמו רשום ברשימת הבוחרים המצורפת לקלפי. המבקש להצביע חייב לזהות את עצמו בפני מזכיר ועדת הקלפי באמצעות תעודה מזהה (תעודת זהות, דרכון ישראלי, תעודת מעבר, רישיון נהיגה או תעודה צבאית). ללא תעודה מזהה תקינה (הכוללת תמונה), לא ניתן להצביע. בניגוד לשאר אמצעי הזיהוי, תעודת הזהות אינה חייבת להיות בתוקף.

**מעטפות ההצבעה:**

ההצבעה לכל אחד מהמוסדות העומדים לבחירה באזור זה תתקיים במעטפהנפרדת.

צבעי מעטפות ההצבעה הם כלהלן:

* מעטפות ההצבעה לראש הרשות – צבע צהוב;

**פתקי ההצבעה:**

פתקי ההצבעה הם בצבעים מתאימים למעטפות ההצבעה כלומר:

פתק הצבעה לראש הרשות – צבע צהוב;

על פתק ההצבעה למועצה מודפס האות או האות והכינוי של רשימת המועמדים, בעברית או בעברית וערבית.

במקום פתק מודפס ניתן להשתמש להצבעה, לכל אחד מהמוסדות העומדים לבחירה, בפתק ריק שצבעו כצבע הפתק המודפס לאותו מוסד (פתקים ריקים כאלה נמצאים במקום הקלפי).

בהצבעה לראש הרשות יש לציין על הפתק הריק, בכתב יד, אך ורק את שם המועמד.

הרישום בכתב יד ייעשה בעברית או בערבית או בשתי השפות בעט כחול בלבד.

**אופן ההצבעה:**

1. הבוחר יציג בפני מזכיר הקלפי את התעודה המזהה שלו;
2. לאחר שמזכיר ועדת הקלפי ימצא כי שמו של הבוחר אכן רשום בפנקס הבוחרים שברשותה, המזכיר יחזיק ברשותו את התעודה המזהה של הבוחר וימסור לבוחר מעטפת הצבעה אחת לכל אחד מהמוסדות העומדים לבחירה.
3. הבוחר יכנס לתא ההצבעה וישים בכל אחת מן המעטפות את פתק ההצבעה המתאים למעטפה, כלומר: במעטפת הצבעה לבנה למועצה יש לשים רק פתק הצבעה לבן של רשימת מועמדים למועצה;
4. הבוחר יסגור את המעטפה, יצא מתא ההצבעה, יציג לוועדת הקלפי את המעטפה הסגורה ויטיל אותה לתוך הקלפי;
5. מזכיר ועדת הקלפי יחזיר לבוחר את התעודה המזהה שמסר.

תאריך 19/2/24